Source: http://gelnica.virtualne.sk/spravodajstvo.html
Timestamp: 2016-12-08 04:04:29+00:00

Document:
Stroj sa zrútil na hlavnú pristávaciu dráhu letiska Bazilej-Mulhouse-Freiburg a okamžite ho zachvátili plamene. Tie v krátkom čase zlikvidovali hasiči.
BAZILEJ 7. decembra (WebNoviny.sk) - Pri havárii dvojmotorového šesťmiestneho súkromného lietadla typu Piper PA-34, ktoré sa zrútilo v stredu v skorých večerných hodinách počas pristávania na letisku Bazilej-Mulhouse-Freiburg, prišla o život najmenej jedna osoba.
Stroj sa zrútil na hlavnú pristávaciu dráhu tamojšieho EuroAirportu a okamžite ho zachvátili plamene. Tie v krátkom čase zlikvidovali hasiči.
Prevádzku letiska dočasne úplne pozastavili. Viaceré lety zrušili, cestujúci musia rátať i s omeškaním ďalších. Príčiny nešťastia zatiaľ nie sú známe.
V šiestich zápasoch základnej F-skupiny nasúkali futbalisti Borussie Dortmund súperom celkovo 21 gólov, dva strelili v súboji záverečného 6. kola na pôde Realu Madrid.
MADRID 7. decembra (WebNoviny.sk) - Hráči FC Porto a FC Sevilla ako poslední prenikli do jarného osemfinále futbalovej Ligy majstrov (LM) 2016/2017. Porto obsadilo druhú postupovú pozíciu v G-skupine, Sevilla v H-skupine. Výsledky stredajších zápasov E až H-skupiny v rámci záverečného 6. kola hlavnej fázy LM rozhodli aj o tom, že v jarnom šestnásťfinále Európskej ligy (EL) sa predstavia Tottenham Hotspur, Legia Varšava, FC Kodaň a Olympique Lyon. V E-skupine sa rozhodovalo už len o konečnom 3. mieste v tabuľke, ktoré znamená účasť v 1/16 EL. Tottenham si to v domácom stretnutí proti CSKA Moskva postrážil a hoci prehrával, napokon zvíťazil 3:1. Víťazom "éčka" sa stalo v predstihu AS Monako, ktoré však v Leverkusene podľahlo v stredu večer domácemu Bayeru jednoznačne 0:3. "Farmaceuti" napokon mali za "kniežatami" len jednobodový odstup, obaja však postúpili do osemfinále LM. Odporúčame:
Dortmund skončil o dva body pred Realom
Real Madrid a Borussia Dortmund sa nemuseli v F-skupine strachovať o postupovú definitívu, v ich vzájomnom dueli išlo o to, kto pôjde ďalej z prvého miesta. Až do 88. min všetko vyzeralo na triumf obhajcu prvenstva zo španielskej metropoly, ale striedajúci Marco Reus v závere vyrovnal na 2:2 a Borussia napokon skončila o dva body pred Realom. Brazílčan Guilherme sa postaral o jediný gól v druhom zápase "efka" Legia Varšava - Sporting Lisabon a týmto presným zásahom v 30. min poslal poľský tím do vyraďovacích bojov v Európskej lige. Pre portugalský tím zostali len oči pre plač, keďže obsadili posledné 4. miesto. Futbalisti Borussie Dortmund stanovili nový rekord Ligy majstrov v počte strelených gólov v skupinovej fáze. V šiestich zápasoch základnej F-skupiny nasúkali súperom celkovo 21 gólov.Dovtedajšie maximum - 20 presných zásahov v skupinovej fáze - dosiahli tri kluby - Manchester United (1998/1999), FC Barcelona (2011/2012, 2016/2017) a Real Madrid (2013/2014). Pozoruhodné je, že hráči Dortmundu strelili 14 gólov do siete Legie Varšava - v Poľsku zvíťazili 6:0, v domácom prostredí v zápase viacerých rekordov 8:4. Dinamo Záhreb v skupine bez streleného gólu
Už istým víťazom G-skupiny bol pred stredajšou skupinovou derniérou Leicester City. Anglický šampión si však pošramotil povesť, podľahol v portugalskom Porte domácemu FC zahanbujúco 0:5. "Draci" si hladkým víťazstvom vybojovali druhú miestenku z tejto skupiny do osemfinále Ligy majstrov. "Iba" do EL sa presunul dánsky tím FC Kodaň, nepomohlo mu ani víťazstvo 2:0 v belgických Bruggách. Slovenský reprezentant v kodanskom drese Ján Greguš prišiel na trávnik v 58. minúte. Favorizovaný Juventus Turín si domácim víťazstvom 2:0 nad Dinamom Záhreb s definitívnou platnosťou vybojoval prvenstvo v H-skupine, chorvátsky tím nedokázal získať ani jeden bod a nestrelil v šiestich vystúpeniach ani jeden gól. V súboji o druhú postupovú miestenku do osemfinále LM uspeli hráči španielskeho klubu FC Sevilla, ktorým stačila bezgólová remíza na pôde francúzskeho tímu Olympique Lyon. E-skupina: Tottenham Hotspur (Angl.) - CSKA Moskva (Rus.) 3:1 (2:1) - hralo sa vo Wembley
Góly: 38. Alli, 45.+ H. Kane, 77. Akinfejev (vlastný) - 33. Dzagojev, rozhodoval: Nicola Rizzoli (Tal.)
Tottenham: Lloris - K. Walker, Dier, Vertonghen, D. Rose - Wanyama (68. Alderweireld), Winks - Son Heung-Min (62. N\'Koudou), Alli, Ch. Eriksen - H. Kane (83. Onomah)
CSKA: Akinfejev - Nababkin, A. Berezuckij, V. Berezuckij, Ščennikov - Dzagojev, Natcho - Tošič (71. Gordušenko), Golovin (46. Čalov), Milanov - L. Traoré (79. Strandberg)
Bayer Leverkusen (Nem.) - AS Monako (Fr.) 3:0 (1:0)
Góly: 30. Jurčenko, 48. J. Brandt, 81. De Sanctis (vlastný), rozhodoval: Gediminas Mažeika (Lit.)
Leverkusen: Özcan - D. Da Costa, Jedvaj, Dragovič, Wendell - J. Brandt (71. Kruse), Baumgartlinger, Jurčenko (76. Henrichs), Calhanoglu (67. Aránguiz) - Kiessling, Javier Hernández Monako: De Sanctis - A. Touré, Raggi, Jemerson, Diallo - Joao Moutinho, N\'Doram, Boschilia (67. A. Traoré) - Dirar, G. Carrillo (79. Lemar), C. Jean (76. V. Germain)
1. AS Monako 6 3 2 1 9:7 11 - postup do osemfinále LM
2. Leverkusen	6 2 4 0 8:4 10 - postup do osemfinále LM 3. Tottenham	6 2 1 3 6:6 7 - účasť v šestnásťfinále EL
4. CSKA Moskva 6 0 3 3 5:11 3 F-skupina:
Real Madrid (Šp.) - Borussia Dortmund (Nem.) 2:2 (1:0)
Góly: 28. a 53. Benzema - 61. Aubameyang, 88. Reus, rozhodoval: Szymon Marciniak (Poľ.)
Real Madrid: K. Navas - Carvajal, Varane, Sergio Ramos, Marcelo - Modrič (63. T. Kroos), Casemiro, James Rodríguez - Lucas Vázquez, Benzema (85. Morata), C. Ronaldo
Dortmund: Weidenfeller - Piszczek, Sokratis Papastathopulos, M. Bartra, Schmelzer - G. Castro (80. Rode), Weigl, Ch. Pulišič (61. Emre Mor) - O. Dembélé, Aubameyang, Schürrle (61. Reus)
Legia Varšava (Poľ.) - Sporting Lisabon (Portug.) 1:0 (1:0)
Gól: 30. Guilherme, ČK: 85. William Carvalho (Sporting Lisabon) po druhej ŽK, rozhodoval: Gianluca Rocchi (Tal.)
Legia: Malarz - Bereszyňski, Rzezniczak, Pazdan, Hloušek - Moulin, Kopczyňski - Guilherme (62. Kucharczyk), Odjidja-Ofoe, M. Radovič (90.+ Dabrowski) - Prijovič (86. Hämäläinen)
Sporting: Rui Patrício - P. Oliveira (58. Esgaio), Coates, Semedo, Zeegelaar (68. André) - G. Martins, Adrien Silva, William Carvalho, B. César - L. Markovič (59. B. Ruíz), Dost
Konečná tabuľka F-skupiny: 1. Dortmund 6 4 2 0 21:9 14 - postup do osemfinále LM 2. Real Madrid 6 3 3 0 16:10 12 - postup do osemfinále LM
3. Legia Varšava 6 1 1 4 9:24 4 - účasť v šestnásťfinále EL
4. Sporting Lisabon	6 1 0 5 5:8 3
Club Bruggy (Belg.) - FC Kodaň (Dán.) 0:2 (0:2)
Góly: 8. Mechele (vlastný), 15. M. Jörgensen, rozhodoval: Michael Oliver (Angl.)
Club Bruggy: Butelle - Van Rhijn (77. Vormer), Mechele, Denswil, Cools - Pina, Claudemir, Bolingoli-Mbombo - Refaelov (66. Vanaken), Wesley, Gedoz
Kodaň: R. Olsen - Ankersen (89. Högli), M. Jörgensen, E. Johansson, Augustinsson - Falk Jensen (58. GREGUŠ), Kvist, Delaney, Toutouh - A. Pavlovič (88. A. Keita), Cornelius
FC Porto (Portug.) - Leicester City (Angl.) 5:0 (3:0)
Góly: 6. a 64. André Silva (druhý z pok. kopu), 26. Corona, 44. Brahimi, 77. Jota, rozhodoval: Felix Zwayer (Nem.)
FC Porto: Casillas - M. Pereira, Felipe, Marcano, Alex Telles - D. Pereira (76. R. Neves) - Corona (76. H. Herrera), Óliver Torres, Brahimi - André Silva (78. Rui Pedro), Jota
Leicester: Hamer - L. Hernádez, Wasilewski, W. Morgan, Chilwell - D. Gray, N. Mendy, Drinkwater (76. Barnes), Schlupp (46. Albrighton) - Musa (46. Ulloa), Okazaki
Konečná tabuľka G-skupiny: 1. Leicester	6 4 1 1 7:6 13 - postup do osemfinále LM
2. Porto	6 3 2 1 9:3 11 - postup do osemfinále LM
3. FC Kodaň 6 2 3 1 7:2 9 - účasť v šestnásťfinále EL
4. Club Bruggy 6 0 0 6 2:14 0 H-skupina:
Juventus Turín (Tal.) - Dinamo Záhreb (Chor.) 2:0 (0:0)
Góly: 52. Higuaín, 73. Rugani, rozhodoval: Anthony Taylor (Angl.)
Juventus: Neto - Benatia, Rugani, Evra - Cuadrado, Lemina, Marchisio (74. Sturaro), K. Asamoah - M. Pjanič (80. Dybala) - Higuaín, Mandžukič (85. Hernanes)
Dinamo Záhreb: Livakovič - Situm, Sigali, Schildenfeld, Pivarič - Moro (85. Matel), Kneževič, Gojak (57. Fiolič) - Soudani (74. Stojanovič), Čorič, Junior Fernandes
Olympique Lyon (Fr.) - FC Sevilla (Šp.) 0:0
Rozhodoval: Jonas Eriksson (Švéd.)
Lyon: Anthony Lopes - Rafael, Yanga-Mbiwa, Diakhaby, Morel - Darder (72. Cornet), Gonalons, Tolisso (78. Grenier) - Ghezzal (65. Fekir), Lacazette, Valbuena
FC Sevilla: Rico - Pareja, Mercado, A. Rami - Mariano, N\'Zonzi, Iborra, Escudero - Sarabia (65. Ben Yedder) - Vitolo, Nasri (87. Kranevitter)
Konečná tabuľka H-skupiny: 1. Juventus	6 4 2 0 11:2 14 - postup do osemfinále LM 2. FC Sevilla 6 3 2 1 7:3 11 - postup do osemfinále LM
3. Lyon	6 2 2 2 5:3 8 - účasť v šestnásťfinále EL
4. Záhreb 6 0 0 6 0:15 0 Zdroj: WebNoviny.sk © SITA Všetky práva vyhradené.
Zatiaľ nie je jasné, či Renziho kabinet nahradí vláda odborníkov, prípadne technokratický kabinet alebo dôjde k vypísaniu predčasných parlamentných volieb. Tie by sa eventuálne mohli konať už vo februári, respektíve na jar budúceho roku. Okruh prípadných adeptov na post premiéra prechodnej vlády, ktorá by krajinu priviedla k riadnym voľbám v roku 2018, sa medzičasom rozšíril. Za favorita je naďalej považovaný doterajší minister hospodárstva a financií, nestraník Pier Carlo Padoan, spomínajú sa však aj mená predsedu Senátu a niekdajšieho bojovníka proti mafii Pietra Grassa, ministra kultúry Daria Franceschiniho a ministra dopravy Graziana Delria.
Renzi chcel pôvodne odstúpiť už bezprostredne po nedeľňajšom referende. Prezident ho však požiadal, aby tak urobil až po prijatí zákona o štátnom rozpočte pre rok 2017 v Senáte, čo sa napokon stalo v stredu. Zdroj: WebNoviny.sk © SITA Všetky práva vyhradené.
Usmrtené alebo zranené osoby sa zatiaľ nenašli, potvrdiť sa to však bude dať až po uhasení požiaru.
NITRA 7. decembra (WebNoviny.sk) – V Nitre na Čermáni horela bývalá telocvičňa medzi potravinárskou a stavebnou školou na Hlbokej ulici. Rozsiahly požiar hasili hasiči z Nitry, Zlatých Moraviec a Šale.
Plamene šľahali do veľkej výšky, spadla aj strecha. "Dva rodinné domy boli poškodené požiarom," uviedol nitriansky krajský hovorca hasičov Michal Varga. Objekt bývalej telocvične je nevyužívaný od roku 2008, podľa Vargu bol určený na likvidáciu. Prespávali tam údajne aj bezdomovci. Usmrtené alebo zranené osoby sa zatiaľ nenašli, potvrdiť sa to však bude dať až po uhasení požiaru. "Príčina požiaru zatiaľ nie je známa. Na mieste je zisťovateľ príčin požiaru z Okresného riaditeľstva Hasičského a záchranného zboru v Nitre," uviedol Varga. Zdroj: WebNoviny.sk © SITA Všetky práva vyhradené.
Vodiča autobusu, v ktorom zahynuli študentky, odsúdili Vodičovi hrozilo pre prečin všeobecného ohrozenia až desaťročné väzenie, súd mu udelil šesťročný trest.
TRNAVA 7. decembra (WebNoviny.sk) – Na šesť rokov odňatia slobody odsúdil Okresný súd v Trnave vodiča autobusu Milana H., ktorý havaroval v júni 2014 na diaľnici D1 v smere z Piešťan do Trnavy. Pri nehode prišli o život štyri študentky Športového gymnázia Jozefa Herdu v Trnave. O rozsudku informoval portál nasatrnava.sme.sk. Proti verdiktu súdu sa podľa tohto portálu odvolala prokurátorka aj obhajca obžalovaného, rozsudok tak nie je právoplatný. Milanovi H. hrozilo pre prečin všeobecného ohrozenia až desaťročné väzenie. Podľa obžaloby príčinou tragédie bolo nevenovanie pozornosti pri vedení vozidla zo strany vodiča. Ten prostredníctvom svojho obhajcu už na prvom pojednávaní obžalobu odmietol s tým, že podľa znaleckého posudku bol príčinou nehody mikrospánok alebo náhla strata vedomia vodiča bez predchádzajúcich varovných príznakov. Trnavskí gymnazisti sa v júni 2014 vracali z exkurzie v Oravskom múzeu Pavla Országha Hviezdoslava. Vodič podľa výsledkov policajného vyšetrovania nešoféroval pod vplyvom alkoholu, dodržal bezpečnostné prestávky a neprekročil predpísanú rýchlosť na diaľnici. V čase nehody išiel rýchlosťou 97 kilometrov za hodinu. Autobus napriek tomu zišiel z diaľnice a prevrátil sa na pravú stranu. Práve na pravej strane v zadnej časti autobusu sedeli aj štyri dievčatá vo veku 17 a 18 rokov, ktoré nehodu neprežili. Zdroj: WebNoviny.sk © SITA Všetky práva vyhradené.
Telo 58-ročného muža našli medzi obcami Malanta a Pohranice (okres Nitra).
BRATISLAVA 7. decembra (WebNoviny.sk) - Otec, ktorého odsúdili za to, že vlani nechal svoje dieťa v rozhorúčenom aute, pravdepodobne spáchal samovraždu. Telo 58-ročného muža našli medzi obcami Malanta a Pohranice (okres Nitra) o 9:30. Informovala o tom televízia TA3 v relácii Hlavné správy. Ako informovala TA3, podľa nepotvrdených informácií ide o otca, ktorý nechal minulý rok v lete v čiernom zaparkovanom aute dvojročné dievčatko. Našli ho vtedy náhodní okoloidúci. Dieťa však horúčavy v aute nakoniec neprežilo. Podľa nitrianskeho okresného súdu sa vtedy otec dopustil prečinu usmrtenia z nedbanlivosti. V novembri tohto roku mu preto vymeral dvojročný podmienečný trest s dvojročnou skúšobnou dobou.
V prípade, že by poslanci NR SR nezaviedli predpisy EÚ do zákonov Slovenskej republiky alebo by prijali zákony, ktoré sú v rozpore s predpismi EÚ, pri aplikácii týchto zákonov by dostali v súčasnosti prednosť predpisy EÚ.
BRATISLAVA 7. decembra (WebNoviny.sk) – Slovensko dnes podľa kotlebovcov nie je zvrchovaným štátom. Preto poslanci za Ľudovú stranu Naše Slovensko (ĽSNS) predložili do parlamentu návrh ústavného zákona, ktorý by z ústavy vypustil vetu, podľa ktorej "právne záväzné akty Európskych spoločenstiev a Európskej únie majú prednosť pred zákonmi Slovenskej republiky." Rokovaním o ich návrhu ukončil parlament desiaty rokovací deň 11. schôdze. Hlasovať o ňom budú poslanci vo štvrtok. Zvrchovanosť je jedným zo základných ústavných princípov
Podľa poslancov za ĽSNS sa tak vytvárajú ústavné predpoklady na obnovenie zvrchovanosti (suverenity) Slovenskej republiky, ktorú Slovensko stratilo vstupom do Európskej únie 1. mája 2004. Kotlebovci zdôrazňujú, že zvrchovanosť je jedným zo základných ústavných princípov a pilierov, na ktorých musí stáť Slovenská republika. Jej dôležitosť podľa nich dokazuje fakt, že je ustanovená hneď v prvom článku, v prvom odseku a v prvej vete Ústavy SR. "Zvrchovanosť znamená nezávislosť štátnej moci od akejkoľvek inej moci mimo hraníc daného štátu. Znamená, že štát nie je podrobený vôli a záujmom iného štátu ani medzištátnych združení," upozorňujú predkladatelia zmeny. Zvrchovanosť Slovenskej republiky je však podľa nich v súčasnosti zásadným spôsobom obmedzená článkom 7, odsek 2, druhá veta Ústavy SR, ktorá znie: "Právne záväzné akty Európskych spoločenstiev a Európskej únie majú prednosť pred zákonmi Slovenskej republiky." Európska komisia môže podať na Slovenskú republiku žalobu
Kotlebovci upozorňujú, že na základe tejto vety Ústavy SR sú občania Slovenskej republiky a ich volení zástupcovia povinní prijímať a dodržiavať právne záväzné akty Európskych spoločenstiev a Európskej únie bez výnimky, aj vtedy, ak s týmito predpismi únie nesúhlasia alebo tieto predpisy EÚ poškodzujú ich oprávnené záujmy. "Ak sú predpisy EÚ vydané formou nariadení, tieto nariadenia majú dokonca automatickú platnosť na území Slovenskej republiky a zakladajú práva a povinnosti našich občanov bez ohľadu na to, či sú súčasťou našich vlastných zákonov," pripomínajú.
V prípade, že by poslanci NR SR nezaviedli predpisy EÚ do zákonov Slovenskej republiky alebo by prijali zákony, ktoré sú v rozpore s predpismi EÚ, pri aplikácii týchto zákonov by dostali v súčasnosti prednosť predpisy EÚ. Navyše Európska komisia môže podať na Slovenskú republiku žalobu na Súdnom dvore Európskej únie, ktorý môže Slovensku uložiť povinnosť zaplatiť paušálnu pokutu v minimálnej výške 886-tisíc eur a penále v rozpätí od 1 071 eur do 64 260 eur za každý deň omeškania s implementáciou predpisov EÚ. "Z toho vyplýva, že štátna moc Slovenskej republiky, ktorá pochádza od občanov SR, sa v súčasnosti musí povinne pod hrozbou finančných sankcií podrobovať cudzej moci, ktorú predstavuje Európska únia," zdôrazňujú predkladatelia. Zdroj: WebNoviny.sk © SITA Všetky práva vyhradené.
\'Castro odvážne čelil svetu, palestínsky ľud ho obdivuje a miluje,\' uvádza sa vo vyhlásení vedenia Palestínskej samosprávy.
JERUZALEM 7. decembra (WebNoviny.sk) - Palestínska samospráva pomenuje jednu z ulíc mesta Ramalláh po nedávno zosnulom kubánskom vodcovi Fidelovi Castrovi, ktorý bol "veľkým priateľom palestínskeho ľudu". Ramalláh, sídlo Palestínskej samosprávy, tento krok podľa vyjadrenia tamojších činiteľov považuje za "gesto vďaky".
"Castro odvážne čelil svetu, palestínsky ľud ho obdivuje a miluje," uvádza sa vo vyhlásení vedenia Palestínskej samosprávy, z ktorého dnes citovala agentúra JTA. Rozhodnutie urobila mestská rada Ramalláhu "ako uznanie Castrovej podpory palestínskeho národa a bývalého palestínskeho lídra Jásira Arafata".
Ramalláh, ležiaci približne desať kilometrov severne od Jeruzalema, je de facto administratívne centrum Palestínskej samosprávy, respektíve Predjordánska. Hoci ide o historicky arabsko-kresťanské mesto, v súčasnosti väčšinu jeho obyvateľstva tvoria moslimovia.
Castro, ktorý zomrel 25. novembra vo veku 90 rokov, začiatkom 70. rokov oznámil prerušenie vzťahov Kuby s Izraelom a oficiálne uznal Arafatovu Organizáciu za oslobodenie Palestíny (OOP). Napriek tomu, že ostro vystupoval proti Izraelu, židovskej komunite žijúcej na Kube boli za jeho vlády rozšírené náboženské slobody.
Sankcie pôvodne mali platiť do konca kalendárneho roka 2016.
LAUSANNE 7. decembra (WebNoviny.sk) - Medzinárodný olympijský výbor (MOV) predĺžil dočasné sankcie proti Rusku. Pôvodne mali platiť do konca kalendárneho roka 2016. MOV prijal rozhodnutie dva dni pred plánovaným zverejnením správy kanadského právnika Richarda McLarena o systematickom dopingu podporovaného štátom. Počas pôsobenia reštriktívnych opatrení sa v Rusku nemôžu konať akcie pod hlavičkou MOV, ten zároveň vyzval organizácie zastrešujúce zimné športy o zmrazenie príprav vrcholných podujatí v krajine. McLaren zverejnil prvú správu už v júli a na základe nej odporučil celoplošné vylúčenie ruských športovcov z augustových olympijských hier v Riu de Janeiro. MOV napokon suspendoval iba atlétov. Piatkové komuniké sa zameria na dôkazy o užívaní zakázaných látok na ZOH 2014 v Soči. "Súčasné podozrenia útočia na samotnú integritu olympijských hier," uviedol MOV v stanovisku. Zároveň avizoval, že všetky dokázané porušenia pravidiel sa stretnú s adekvátnymi opatreniami, vrátane zákazov činnosti športovcov či zodpovedných úradníkov.
Novú povinnosť pre podnikateľov stanovil pritom zákon už pred tromi rokmi a termín sa už predlžoval z 1. júla 2016 na 1. januára 2017. Odporúčame:
"Chcem povedať, že naozaj tentokrát už pôjde o posledné predĺženie," konštatoval minulý týždeň po rokovaní vlády podpredseda vlády pre investície a informatizáciu Peter Pellegrini. Ako dodal, tí podnikatelia, ktorí si schránku aktivovali, budú od 1. januára 2017 alebo od momentu aktivácie dostávať úradné rozhodnutia od štátnych orgánov elektronicky. Ako povedal v rozprave v prvom čítaní poslanec za SaS Karol Galek, v porovnaní s Českou republikou "pokrivkávala" mediálna kampaň. "Pre mňa tým základným problémom je, že samotná verejná správa do dnešného dňa tieto schránky plnohodnotne nevyužíva," konštatoval poslanec. Ako argument použil údaj zo stránky slovensko.sk o počte neprečítaných správ orgánmi verejnej moci. "K 5. decembru to bolo číslo 434 090 neprečítaných správ, ktoré boli doručené týmto orgánom a neboli ani len otvorené," zhrnul Galek. O predĺženie termínu požiadala Slovenská obchodná a priemyselná komora. Dôvodom je nepripravenosť slovenských podnikateľov na nový systém. Ako uviedol v materiáli Úrad podpredsedu vlády pre investície a informatizáciu, napriek pôvodne trojročnej prechodnej lehote, posilneným kapacitám na strane Ministerstva vnútra SR a mediálnej kampani je nárast počtu štatutárov právnických osôb, zapísaných v obchodnom registri, ktorí majú elektronický občiansky preukaz s elektronickým čipom a bezpečnostným osobným kódom (eID), stále nedostatočný, len na úrovni približne 25 percent.
Malta ako prvá v Európe zakázala \'liečbu\' homosexuality
Na základe novej legislatívy bude každý, koho súd usvedčí z pokusu o \'zmenu, potlačenie alebo elimináciu sexuálnej orientácie, rodovej identity či rodového prejavu\', čeliť pokute do 10 000 eur alebo odňatiu slobody na jeden rok.
VALLETTA 7. decembra (WebNoviny.sk) - Malta sa dnes stala prvou európskou krajinou, ktorá zaviedla zákaz "terapie" zameranej na zmenu sexuálnej orientácie homosexuálnych osôb. Tamojší parlament dnes totiž jednomyseľne schválil návrh zákona zakazujúceho snahy o "vyliečenie" sexuálnej orientácie homosexuálov.
Na základe novej legislatívy bude každý, koho súd usvedčí z pokusu o "zmenu, potlačenie alebo elimináciu sexuálnej orientácie, rodovej identity či rodového prejavu", čeliť pokute do 10.000 eur alebo odňatiu slobody na jeden rok, informoval webový portál denníka The Guardian.
Tento stredomorský ostrovný štát od roku 2013, keď sa k moci dostala socialistická vláda, pristúpil k viacerým progresívnym sociálnym reformám. Záujmová skupina ILGA-Europe označila Malta dvakrát za európsku krajinu, ktorá najviac rešpektuje práva komunity LGBT.
Maltskí psychológovia, psychiatri, terapeuti a poradcovia toto opatrenie privítali s tým, že inkriminovaná prax bola "nehumánna". V spoločnom stanovisku uviedli, že sú "hrdí na svoju účasť pri príprave daného návrhu zákona".
Adam Halas prekonal seniorský slovenský rekord v krátkom bazéne v disciplíne 100 m motýlik.
WINDSOR 7. decembra (WebNoviny.sk) - Plavec Adam Halas na svojich premiérových majstrovstvách sveta dospelých v kariére prekonal juniorský slovenský rekord v krátkom bazéne v disciplíne 100 m motýlik. Osemnásťročný pretekár STU Trnava na šampionáte v kanadskom Windsore finišoval v stredajšej rozplavbe tejto disciplíny za 53,27 s, čím o rovnú desatinu sekundy zlepšil národné maximum v podaní Vladimíra Štefánika, ktorý ho zaplával v októbri v Plzni. Halas skončil na 38. mieste. "Je to pre mňa veľký úspech. Voda bola super, skočil som a nič som nevnímal, iba plával. Hneď, ako som po dohmate uvidel čas, veľmi som sa potešil. Vlado mi k rekordu hneď gratuloval a určite sa pokúsi vziať si ho späť. Mal som pred šampionátom zdravý rešpekt. Opadlo to, uvidíme, ako sa mi bude dariť ďalej", skonštatoval Adam Halas.
Rovnako starý Štefánik v stredu vo Windsore dohmatol na 200 m voľný spôsob za 1:49,32 min a obsadil 55. priečku. Pretekár z klubu Nereus Žilina len o 0,03 s zaostal za vlastným juniorským národným rekordom. V ženskej štafete 4x50 m polohové preteky skončili Slovenky na 17. pozícii. Kvarteto Karolína Hájková, Andrea Podmaníková, Barbora Mišendová a Karin Tomečková finišovalo za 1:52,22 min. Mišendová potom na 100 m voľný spôsob obsadila 48. pozíciu spomedzi 127 štartujúcich časom 56,25. Národný rekord v tejto disciplíne od apríla 2002 drží legendárna Martina Moravcová (52,96). Osemnásťročná plavkyňa VŠC Dukla Banská Bystrica Mišendová sa v Kanade predstaví ešte na polovičnej trati a tiež 50 a 100 m motýlik. Zdroj: WebNoviny.sk © SITA Všetky práva vyhradené.
Posledné tri snímky 53-ročného herca zarobili podľa magazínu Forbes iba 2,80 dolára na každý dolár, ktorý mu filmové spoločnosti vyplatili.
BRATISLAVA 7. decembra (WebNoviny.sk) - Najpreplácanejším hollywoodskym hercom je podľa magazínu Forbes Johnny Depp, ktorý sa na prvej priečke tohto rebríčka umiestnil aj vlani. Podľa redaktorov magazínu jeho posledné tri snímky, ktoré mali premiéru do 1. júna 2016, zarobili v priemere odhadom iba 2,80 dolára na každý dolár, ktorý filmové spoločnosti zaplatili 53-ročnému hercovi. Išlo napríklad o pokračovanie úspešnej snímky Alica v krajine zázrakov (2010) s názvom Alica v Krajine za zrkadlom (2016). Rodák z Owensboro v štáte Kentucky vlani obsadil prvé miesto s návratnosťou iba 1,20 dolára za každý vyplatený dolár. Rok predtým sa umiestnil na druhej priečke s návratnosťou 4,10 dolára. Redaktori Forbes pri zostavovaní rebríčka nebrali do úvahy animované filmy, snímky, v ktorých herci a herečky stvárnili iba malé úlohy alebo filmy, ktoré premietali v menej než 2 000 kinách. Neposudzovali herečky a hercov, pokiaľ sa od 1. júna 2015 neobjavili aspoň v jednom filme spĺňajúcom spomínané kritériá. Druhá priečka v tohtoročnom rebríčku patrí Willovi Smithovi s návratnosťou 5 dolárov na každý vyplatený dolár. Za ním nasledujú Channing Tatum (6 dolárov za každý vyplatený dolár) a Will Ferrell (6,50 dolára za každý vyplatený dolár). Prvú päťku uzatvára George Clooney a návratnosťou 6,70 dolára na každý vyplatený dolár. Tento rok sa do prvej desiatky dostala iba jedna herečka, a to Julia Roberts, ktorá sa s návratnosťou 10,80 dolára na každý vyplatený dolár dostala na deviatu priečku. Desiatka najpreplácanejších hercov a herečiek podľa magazínu Forbes: 1. Johnny Depp - za každý vyplatený dolár návratnosť 2,80 dolára 2. Will Smith - za každý vyplatený dolár návratnosť 5 dolárov 3. Channing Tatum - za každý vyplatený dolár návratnosť 6 dolárov 4. Will Ferrell - za každý vyplatený dolár návratnosť 6,50 dolára 5. George Clooney - za každý vyplatený dolár návratnosť 6,70 dolára 6. Adam Sandler - za každý vyplatený dolár návratnosť 7,60 dolára 7. Mark Wahlberg - za každý vyplatený dolár návratnosť 9,20 dolára 8. Leonardo DiCaprio - za každý vyplatený dolár návratnosť 9,90 dolára 9. Julia Roberts - za každý vyplatený dolár návratnosť 10,80 dolára 10. Bradley Cooper - za každý vyplatený dolár návratnosť 12,10 dolára Informácie pochádzajú z webstránky www.forbes.com a archívu agentúry SITA. Zdroj: WebNoviny.sk © SITA Všetky práva vyhradené.
Jekaterinburg podľahol Astane, Čajkovský dvakrát asistoval
Sibir Novosibirsk na domácom ľade prehral s Avangardom Omsk.
MOSKVA 7. decembra (WebNoviny.sk) - Kontinentálna hokejová liga pokračovala v stredu dvoma zápasmi. Jekaterinburg na domácom ľade nestačil na Astanu. Sibir Novosibirsk, takisto doma, prehral s Avangardom Omsk.
Sibir Novosibirsk - Avangard Omsk 1:3 (0:1, 0:1, 1:1)
Góly: 58. Gluchov - 6. Gustafsson, 36. Burdasov, 48. N. Nikitin
Avtomobilist Jekaterinburg - Barys Astana 3:4 (0:2, 2:2, 1:0)
Góly: 24. a 43. Garejev (pri oboch ČAJKOVSKÝ), 31. Simakov - 7. Kučin, 12. Starčenko, 28. Trivino, 36. Puškariov
Návrh OĽaNO neprešiel, zmeny v rodičovskom príspevku nebudú Štát podľa poslankyne Národnej rady SR Eriky Jurinovej (OĽaNO) v súčasnosti diskriminuje rodičov, ktorí sa starajú o viac detí do troch rokov oproti rodičom, ktorým sa narodili dvojičky alebo trojičky.
BRATISLAVA 7. decembra (WebNoviny.sk) - Parlament neposunul do druhého čítania návrh novely zákona o rodičovskom príspevku, ktorý do parlamentu predložili poslanci za OĽaNO. Opoziční poslanci navrhovali priznať nárok na zvýšený rodičovský príspevok rodičom, ktorí sa starajú o dve a viac detí do troch rokov, resp. do šiestich rokov v prípade detí s dlhodobo nepriaznivým zdravotným stavom. "Navrhuje sa, aby sa rodičovský príspevok v takomto prípade zvyšoval rovnako, ako sa už v súčasnosti zvyšuje u súčasne narodených detí, dvojičiek, či trojičiek, teda o 25 % na každé ďalšie dieťa," uviedli poslanci za OĽaNO. Ak by sa rodič staral o dve deti do troch rokov, resp. šiestich rokov, podľa návrhu OĽaNO by dostával rodičovský príspevok v sume 254 eur a ak by sa staral o tri deti, poberal by 304,80 eura namiesto súčasných 203,20 eura. Odporúčame:
Štát podľa poslankyne Národnej rady SR Eriky Jurinovej (OĽaNO) v súčasnosti diskriminuje rodičov, ktorí sa starajú o viac detí do troch rokov oproti rodičom, ktorým sa narodili dvojičky alebo trojičky. Ako upozornila v parlamentnej rozprave k vlastnému návrhu novely zákona o rodičovskom príspevku, rodič dvojičiek má v súčasnosti nárok na zvýšený rodičovský príspevok v sume 254 eur a rodič trojičiek dostáva rodičovský príspevok vo výške 304,80 eura. Ak sa však rodičom narodia krátko po sebe dve deti a obe majú do troch rokov, rodičovský príspevok dosahuje základnú sumu 203,20 eura.
"Až taký rozdiel v starostlivosti o dvojičky a v starostlivosti o dve malé deti nie je," upozornila Jurinová. Podľa nej môže ísť asi o 25 tisíc rodín, ktoré sa starajú o viac ako jedno dieťa vo veku do troch rokov. Zdroj: WebNoviny.sk © SITA Všetky práva vyhradené.
Minister zahraničných vecí SR Miroslav Lajčák zdôraznil, že aliancia do Afganistanu veľa investovala a že táto krajina je dnes iná, ako keď do nej v roku 2001 prichádzali vojaci NATO.
BRUSEL 7. decembra (WebNoviny.sk) - Slovensko bude podporovať spoločné úsilie Severoatlantickej aliancie a jej spojencov v Afganistane dovtedy, kým nebudú jasné záruky, že sa táto krajina dokáže sama postarať o svoju bezpečnosť. Uviedol to minister zahraničných vecí SR Miroslav Lajčák na konci dvojdňových rokovaní šéfov diplomacií NATO v Bruseli. Lajčák zdôraznil, že aliancia do Afganistanu veľa investovala a že táto krajina je dnes iná, ako keď do nej v roku 2001 prichádzali vojaci NATO. "Ale nebolo by zodpovedné odísť teraz. Lebo nemáme garanciu, že tie pozitívne zmeny sú nezvratné a preto tá naša prítomnosť bude pokračovať. Nikto nerozporuje, že tam budeme tak dlho, pokiaľ bude potrebné," uviedol šéf slovenskej diplomacie.
Lajčák zároveň pripomenul, že povaha misie NATO v Afganistane sa za posledné tri roky dva razy zmenila: dnes vojaci aliancie a príslušníci jej misií zabezpečujú výcvik, pomoc a podporu pre domáce bezpečnostné zložky. "Som rád, že ten istý pocit, pokiaľ ide o Afganistan, veľmi silne prevažuje aj na Slovensku. Všetci sa k tomu hlásime a vždy aj v parlamente bola jednota. Že keď sme už toľko investovali, aj ľudské aj finančné zdroje, Slovensko je pripravené aj naďalej byť súčasťou spoločného úsilia NATO v Afganistane a odísť odtiaľ až keď budeme vedieť, že tie naše investície sú nezvratné," povedal Lajčák v závere.
Slováci prehrali s favorizovaným Nórskom najtesnejším rozdielom.
RIGA 7. decembra (WebNoviny.sk) - Slovenskí florbaloví reprezentanti nepostúpili do štvrťfinále MS 2016 v lotyšskej Rige (3. - 11. decembra). Slováci v popoludňajšom zápase stredajšieho play-off o štvrťfinále prehrali tesne 3:4 s favorizovanými Nórmi a budú hrať v skupine o 9. - 12. miesto. Slovenskí florbalisti sú na svetovom šampionáte tretíkrát, MS sa konajú v dvojročnom intervale od roku 1996. Vo Švédsku 2014 obsadili Slováci 10. pozíciu, vo Švajčiarsku 2012 ôsmu priečku. Slovenský tím nastúpil s viacerými zmenami - kapitán Lukáš Řezanina sa presunul z útoku do prvej obrannej dvojice - a zverenci českého trénera Petra Koutného dlho odolávali favorizovanému mužstvu. Po II. tretine bol stav nerozhodný 3:3. Nóri trikrát viedli, ale Slováci vždy rýchlo zmazali jednogólové manko - najskôr po 29 sekundách, potom po dvoch minútach a 28 sekundách a do tretice už po 12 sekundách. Slováci na MS vo florbale:
V 4. min otvoril skóre Fredrik Hoff Eriksen, vzápätí odpovedal Martin Sikorjak. O polhodinu neskôr potešil nórskych priaznivcov Markus Lindgjerdet, v 37. min vyrovnal Martin Grlický. V poslednej minúte prostrednej časti zužitkoval presilovku Daniel Gidske, no na druhej strane výbornú prihrávku Řezaninu premenil na ďalší gól SR Martin Kubovič - 3:3. Nóri boli aktívnejší aj v tretej dvadsaťminútovke a odmenou bol pre nich víťazný gól Thomasa Straeta. Slováci sa už na štvrtú gólovú odpoveď nezmohli, aj keď boli blízko - 25 sekúnd pred koncom žŕdka zastavila pokus Kuboviča. Slováci vo štvrtok o 9.00 h SEČ nastúpia proti Američanom v rámci skupiny o 9. - 12. miesto. Víťaz tohto duelu bude hrať o konečnú 9. priečku, zdolaný o 11. pozíciu. MS florbalistov 2016 - Riga (Lot.) - stredajšie výsledky: PLAY-OFF O ŠTVRŤFINÁLE Nórsko - Slovensko 4:3 (1:1, 2:2, 1:0) - do štvrťfinále postúpilo Nórsko, Slovensko bude hrať o 9. - 12. miesto Góly: 4. Hoff Eriksen (H. Fredriksen), 34. Lindgjerdet (Kvisvik), 40. Gidske (Lindgjerdet), 47. Straete (Gidske) - 4. Sikorjak (Szabo), 37. Grlický (Čonka-Skyba), 40. Kubovič (Řezanina) Vylúčení: 1:2 na 2 min, presilovky: 1:0, oslabenia: 0:0, rozhodovali: Larinovs a Gross (obaja Lot.), 608 divákov Zostava SR: Mazák (Turek) - Řezanina, Komačka, Szabo, Sikorjak, Koščo, Ľ. Šefčík, Kročko, Bulko - Gál, Matejka, Kubovič - Nehila, Joščák, Dudovič - Čonka-Skyba, Grlický, Ujhelyi - Heleš Hlas: Petr Koutný (tréner SR, zdroj: RTVS): "Škoda tohto zápasu, smutný však nie som. Som hrdý na chlapcov, výborne sa pripravili na dnešný duel. Keby sme hrali viac takýchto ťažkých zápasov... Musím sa chlapcom poďakovať, aj keď sme nepostúpili." Nemecko - USA 6:5 (2:1, 1:1, 3:3) - do štvrťfinále postúpilo Nemecko, USA bude hrať o 9. - 12. miesto Estónsko - Kanada 16:4 (7:2, 3:0, 6:2) - do štvrťfinále postúpilo Estónsko, Kanada bude hrať o 9. - 12. miesto Lotyšsko - Dánsko 5:6 po sam. nájazdoch (1:2, 4:0, 0:3 - 0:0, 0:1) - do štvrťfinále postúpilo Dánsko, Lotyšsko bude hrať o 9. - 12. miesto SKUPINA O 13. - 16. MIESTO Thajsko - Austrália 4:3 (0:0, 2:1, 2:2) - Thajsko bude hrať o 13. miesto, Austrália bude hrať o 15. miesto Poľsko - Singapur 14:3 (6:1, 2:1, 6:1) - Poľsko bude hrať o 13. miesto, Singapur bude hrať o 15. miesto Ďalší rámcový program MS: štvrtok 8. decembra: štvrťfinále, zápasy skupiny o 9. - 12. miesto piatok 9. decembra: štvrťfinále, o 9. miesto, o 11. miesto, o 13. miesto, o 15. miesto sobota 10. decembra: semifinále, zápasy skupiny o 5. - 8. miesto nedeľa 11. decembra: finále, o 3. miesto, o 5. miesto, o 7. miesto Štvrtkový program MS (časy sú v SEČ): štvrťfinále: Česko - Estónsko (15.00), Švédsko - Nemecko (18.00) skupina o 9. - 12. miesto: Slovensko - USA (9.00), Kanada - Lotyšsko (12.00) Zdroj: WebNoviny.sk © SITA Všetky práva vyhradené.
Ak ústavný súd vyhlási novelu rokovacieho poriadku za protiústavnú, Andrej Danko to bude rešpektovať.BRATISLAVA 7. decembra (WebNoviny.sk) - Predseda NR SR a SNS Andrej Danko vyzval predsedu vlády Roberta Fica a prezidenta Andreja Kisku, aby spolu riešili Mečiarove amnestie. O tom, či ich môže parlament zrušiť, môže podľa Danka rozhodnúť len Ústavný súd SR. V súčinnosti s premiérom a prezidentom by však podľa neho mali urobiť kroky vo vzťahu k ústavnému súdu, aby povedal, či to je alebo nie je možné. Danko to dnes vyhlásil v relácii Braňo Závodský naživo v rádiu Expres. "Ak ústavný súd povie, že je možné zrušiť amnestie národnou radou, zodvihneme ruky, nohy všetci za to," uviedol Danko.
Predseda Národnej rady SR v stredu tiež uviedol, že prezident musí vymenovať chýbajúcich ústavných sudcov. "Je to svojvôľa prezidentskej kancelárie, ktorá si prisvojila kompetenciu, ktorú nemá. Prezident nemá právo posudzovať rozsah a kvalitu ústavných sudcov, má si vyberať. A musí vymenovať z tých dvoch alternatív jedného. Iný výsledok z tohto chaosu nebude a nie je," uviedol Danko a dodal, že nové voľby na kandidátov sudcov Ústavného súdu SR nezvolá. Za nefunkčnosť ústavného súdu je podľa neho plne zodpovedný prezident. Danko sa v stredu v relácii venoval aj novele rokovacieho poriadku. Uviedol pritom, že ak ústavný súd vyhlási novelu rokovacieho poriadku za protiústavnú, bude to rešpektovať. "Na rozdiel od prezidenta Kisku, ja budem ctiť ústavný súd a všetko, čo ústavný súd povie, že nie je v poriadku, budeme rešpektovať a zmeníme tak, aby sme neporušovali zákony," uviedol Danko. Dodal však, že ešte pred prijatím novely sa situácia v parlamente upokojila. "Dovolím si povedať, že už len to, že sme tú tému otvorili, zmenilo kultúru v parlamente. Pozrite sa na priebeh rokovania o štátnom rozpočte, už si nikto tam nedovolil robiť také cirkusy," uviedol Danko. Prezidentovo veto jeho návrhu opäť odmietol. "Skôr to beriem ako frčku do nosa za to, že som si dovolil povedať prezidentovi, že je dôležité, aby si prečítal rozhodnutia ústavného súdu, aby nespôsoboval ústavnú krízu, vymenoval sudcov ústavného súdu," dodal na záver. Zdroj: WebNoviny.sk © SITA Všetky práva vyhradené.
Občianske združenie Detský čin roka vybralo tento rok 35 nominácii z 5317 dobrých skutkov detí i kolektívov v siedmich kategóriách.BRATISLAVA 7. decembra (WebNoviny.sk) – Dobro by sme nemali schovávať, ale dať ho na piedestál, aby sme ho ukázali všetkým okolo. Šírme to dobro, ktorého je v našej krajine tak veľa. Týmito slovami sa prezident SR Andrej Kiska prihovoril deťom počas 16. ročníka odovzdávania cien Detský čin roka. "Niet krajšej veci, ako pomáhať druhým," povedal prezident a deťom zaželal, aby v nich to dobro zostalo navždy. "A nám dospelým želám, aby sme sa na nich pozreli, ako nezištne dokážu pomôcť," dodal na záver svojho príhovoru prezident. Občianske združenie Detský čin roka vybralo tento rok 35 nominácii z 5 317 dobrých skutkov detí i kolektívov v siedmich kategóriách. Najviac hlasov v kategórii Záchrana života získal prvák na Základnej škole Wolkerova z Bardejova Samuel Bezák, ktorý statočne pomohol svojej starej mame pri záchrane dedka, ktorého na dvore prepadli a niekoľkokrát pichli nožom. Do Detského činu roka ho prihlásila jeho učiteľka Margaréta Lapčáková. Ocenenie Detský čin roka v kategórii Pomoc v rodine získala ôsmačka Martinková zo spojenej Základnej a materskej školy sv. Dominika Savia z Dubnice nad Váhom. "Keď Magduška navštevovala piaty ročník, prudko sa znížila jej hmotnosť a jej zdravotný stav sa náhle výrazne zhoršil. Po nespočetnom množstve rôznych vyšetrení jej diagnostikovali diabetes mellitus aj celiakiu," napísali v liste občianskemu združeniu Detský čin roka jej pedagógovia. Tam sa však jej príbeh nekončí. Magdaléne neskôr zomrela mama, ktorá bola tiež vážne chorá. Odvtedy sa aj napriek svojmu ťažkému zdravotnému stavu stará o svojich štyroch bratov a otca ako jediné dievča v domácnosti. Vianočná zbierka pre Tomáška
V kategórii Pomoc rovesníkov získal ocenenie kolektív žiakov prvého ročníka Základnej školy Tbiliská v Bratislave za podporu spolužiaka na vozíku. Osemročný Tomáš s vážnou chorobou, ktorá postihuje jeho svaly, trpí aj veľmi slabou imunitou, pre ktorú nemôže navštevovať základnú školu spolu s deťmi. Pred Vianocami mu však ukradli vozík. Deti "vymysleli plán – vianočnú zbierku pre Tomáška. Ich plán však nebol obyčajný. Nechceli len tak vyberať peniaze od ľudí. Rozhodli sa, že prinesú svoje hračky, ktoré predajú za symbolickú cenu", napísala v liste o dobrom skutku týchto detí ich učiteľka Lucia Ferenčíková. Vďaka burze hračiek, ktorú tieto deti zorganizovali a finančnému príspevku mnohých učiteľov a rodičov, sa podarilo kúpiť Tomáškovi nový vozík. Obrazom: Odovdzdávanie ocenení Detský čin roka 2016
"Vedela som, že nebol zlý človek, spravil zlé veci a dostal sa do zlých situácií, ale nebol to zlý človek," povedala o 30-ročnom bezdomovcovi, ktorému pomohla Lea Košíková zo Strednej odbornej školy v Leviciach. Ocenenie získala v kategórii Pomoc iným ľuďom. "Marek jej postupne vyrozprával svoju minulosť o alkoholizme, drogovej závislosti, o tom, ako prerušil všetky kontakty s rodinou. Svoje závislosti dokázal prekonať, vyliečil sa, avšak nedokázal sa už vrátiť domov, tak zostal na ulici," napísala v liste združeniu Detský čin roka Leina matka Erika Kosorínová. Bezdomovec Marek si peniaze, ktoré mu dávala Lea niekoľko mesiacov, odkladal a kúpil si za ne jednosmernú letenku do Londýna. Po nejakom čase jej v obálke z Londýna poslal všetkých 125 eur, ktoré mu za tie mesiace dala. Našiel si tam prácu. Tieto peniaze neskôr Lea venovala kamarátke a spolužiačke, ktorej rodičia si nemohli dovoliť zaplatiť dcére pobyt v letnom tábore. Ôsmaci napiekli medovníky starým ľuďom
V kategórii Pomoc prírode si ocenenie odniesla siedmačka Timea Drieniková zo Základnej školy Janka Kráľa v Novej Dubnici. Do súťaže sa prihlásila sama za to, že spolu so svojím otcom pomohli zachrániť malé mačiatko z ulice, ktoré potrebovalo veterinárne ošetrenie. Nakoniec si ho nechali a venovali ho dedkovi, ktorému zomrel obľúbený pes. Za prípravu a realizáciu programov pre starých ľudí v hospice získali ocenenie v kategórii Dobrý nápad deti ôsmej triedy zo spojenej Základnej a materskej školy z Chminianskej Novej Vsi. Pred Vianocami minulý rok starým ľuďom napiekli medovníky, v marci tohto roka im v rámci Mesiaca kníh čítali príbehy z Biblie. "Len čo sme im prečítali prvý príbeh, jedna babička zobrala knihu a začala čítať nám, ďalšia nám začala spievať, iná doniesla cukríky. Neskôr začali rozprávať svoje životné príbehy zo svojho detstva. Len sme tak sedeli s otvorenými ústami a počúvali neuveriteľné príbehy," napísala v liste Detskému činu roka jedna z ocenených žiačok Lucia Šarišská. Poslednú, špeciálnu Cenu Sašky Fischerovej – Malý Veľký čin získal kolektív detí tretej triedy zo Základnej školy Pribinova v Zlatých Moravciach. Svojou uvedomelosťou a zodpovednosťou pomáhajú už od druhého ročníka prekonávať svojmu spolužiakovi Paľkovi jeho fóbiu z gombíkov. Prvotné posmievanie sa vymenili za upozorňovanie jeden druhého, aby k Paľkovi nešli blízko, ak majú na sebe oblečenie s množstvom gombíkov. Dnes už vyhľadávajú v textoch v čítankách slovo gombík, aby ho naň vopred upozornili. Do súťaže ich prihlásila triedna učiteľka Lenka Dibalová. Cena Ľudia Ľuďom
V rámci podujatia Detská čin roka udelili organizátori a partneri projektu deťom aj Cenu Ľudia Ľuďom, o ktorej rozhodovali ľudia v online hlasovaní. Za pomoc pri zachraňovaní životom pri leteckom nešťastí 20. augusta minulého roka ju získali Tomáš Chovanec zo Strednej priemyselnej školy z Dubnice nad Váhom a Dušan Gábor zo Základnej školy v Mikušovciach. Chlapci ako prví lokalizovali miesto nešťastia dvoch lietadiel, ktoré nacvičovali hromadné zoskoky parašutistov, navigovali policajtov aj záchranárov k miestu nešťastia. "Za ich hrdinský čin hlasovalo 23 696 ľudí," vysvetlil riaditeľ neziskovej organitácie Ľudia Ľuďom Roland Kyška. Šestnásty ročník projektu Detský čin roka sa konal pod záštitou prezidenta Slovenskej republiky Andreja Kisku a Ministerstva školstva, vedy, výskumu a športu SR. O tom, kto získa tento rok cenu, rozhodovala detská porota zložená z detí z 819 slovenských škôl a výberová komisia, do ktorej patrili zástupkyňa z rezortu školstva Mária Tekelová, pofesor Erich Mistrík z Ústavu humanitných štúdií, scenáristka programov pre deti Halka Marčeková, moderátorka Patrícia Jariabková, psychologička Ľubica Zelizňáková a koordinátorka projektu Detský čin roka Saša Broadhurst-Petrovická. Zdroj: WebNoviny.sk © SITA Všetky práva vyhradené.
Poslaním našich lekárov a nás všetkých je darovať deťom, ktoré majú choré srdiečko, bezstarostný a plnohodnotný život s nádejou na ďalší krásny deň. Tak, ako po minulé roky, pripravila Nadácia Detského kardiocentra pre malých pacientov popoludnie plné prekvapení a zábavy. Medzi malých pacientov aj tento rok zavítali milí a vzácni hostia, ktorí ich už tradične prišli potešiť a povzbudiť svojou osobnou účasťou. Prišiel medzi nás René Štúr aj Janka Lieskovská, ktorí sú pravidelnými návštevníkmi Detského kardiocentra a svojimi srdečnými úsmevmi rozdávali radosť naokolo. Po prvýkrát nás prišla pozrieť aj herečka Natália Puklušová. Najviac sa detičky tešili z príchodu Mikuláša, Anjela a Čerta, ako aj z postavičiek z populárnych rozprávok Frozen, ktorí urobili prítomným malým pacientom úžasný program. Aby toho nebolo málo, do pestrého programu sa zapojili aj Snehulienka, víla, elfovia, či milé zvieratká. Príchod Mikuláša a jeho sprievodu bol umocnený čarovným snehostrojom, prostredníctvom ktorého sa všetci preniesli do rozprávkovej zasneženej krajiny plnej vianočných zázrakov.
"Teším sa aj spolu s mojimi kolegami, že našim detským pacientom aspoň takýmto spôsobom na chvíľu rozžiarime ich smutné očká. Detičkám prajem skoré uzdravenie a ďakujem za pomoc našim partnerom a celému kolektívu Detského kardiocentra.", uviedla Mária Kadlečíková (správkyňa Nadácie Detského kardiocentra).
Nadácia Detského kardiocentra je nezisková organizácia, ktorej cieľom je podporovať všetky aktivity, vedúce k zlepšeniu komplexnej starostlivosti o deti so srdcovými chybami, ktoré sú liečené v Detskom kardiocentre. Hlavným princípom činnosti nadácie je vytváranie finančných zdrojov na skvalitnenie diagnostických a liečebných postupov, databázového spracovania medicínskych údajov, optimalizáciu pobytu na našom oddelení pre deti, ich rodičov a pod. Financujú sa len dohodnuté a odsúhlasené potreby Detského kardiocentra. Nadácia prešla za dvadsať rokov svojej existencie dlhú a úspešnú cestu. V priestoroch DKC je umiestnených množstvo prístrojov, zdravotníckej techniky a vybavenia špeciálnym nábytkom, ktoré postupne nadácia, vďaka podporovateľom z radov verejnosti financovala. Nezanedbateľná je aj pomoc pri zlepšovaní nemocničných podmienok pre pacientov a ich rodičov. Zvyšovanie úrovne odbornosti a zručností lekárov a sestier je tiež významnou časťou podpory nadáciou. Predovšetkým zabezpečením odbornej literatúry, účasti na stážach, kongresoch, či kurzoch na medzinárodnej úrovni. Nadácia DKC je hrdá na úspechy tak profesionálneho tímu lekárov, sestier - špecialistov, ktorí sú dnes rovnocennými partnermi vo svojej odbornosti na európskej, či svetovej úrovni. Jej aktivity budú preto vždy smerovať k získavaniu pomoci pre správnu vec, pre záchranu životov tých, ktorí to na dennom poriadku potrebujú a potrebovať budú - našich najmenších.
Súčasnej Európe podľa pápeža Františka chýbajú politici s víziou.VATIKÁN 7. decembra (WebNoviny.sk) - Súčasnej Európe chýbajú politici s víziou, uviedol pápež František v exkluzívnom rozhovore pre belgický katolícky týždenník Tertio, pričom vyzdvihol politikov povojnovej generácie, ktorí položili základy EÚ.
Politici ako Francúz Robert Schuman, Talian Alcide De Gasperi či Nemec Konrad Adenauer podľa Františka pracovali pre európsku jednotu, ktorá mala zabrániť zopakovaniu vojny. Po týchto politikoch však "v súčasnosti nemáme lídrov", upozornil pápež, podľa ktorého Európa "potrebuje lídrov, lídrov s víziou". Pápežove slová pre týždenník Tertio, ktoré dnes zverejnila tlačová služba Vatikánu, sa objavili v čase, keď Európa zaznamenáva rastúcu podporu antisystémových politických strán, zažíva slabý hospodársky rast a čelí vnútornému štiepeniu vyvolanému spormi o tom, ako sa vyrovnať s rekordným prílevom migrantov a utečencov do členských štátov.
František, ktorý sa narodil v Argentíne v rodine talianskych prisťahovalcov, je prvým neeurópskym pápežom za posledných 13 storočí. Počas svojho pontifikátu často vyzýva Európu, aby sa prestala naháňať za hmotnými statkami, postarala sa o migrantov a zmiernila nezamestnanosť mladých ľudí.
V interview pre Tertio pápež zopakoval svoje obavy, že pred našimi očami sa odohráva tretia svetová vojna rozložená na niekoľko častí, pričom sa zmienil o ozbrojených konfliktoch na Ukrajine, Blízkom východe, Afrike a Jemene.
Poslanci za ĽSNS a líder OĽaNO-NOVA Igor Matovič sa na výbore odmietli ospravedlniť za svoje výroky. Považujú ich za primerané.BRATISLAVA 7. decembra (WebNoviny.sk) - Mandátový a imunitný výbor NR SR v stredu podľa slov jeho predsedu Richarda Rašiho (Smer-SD) rozhodol, že poslanci Igor Matovič (OĽaNO-NOVA), Milan Mazurek a Stanislav Mizík (obaja ĽSNS) sa musia ospravedlniť v pléne parlamentu za výroky, ktoré povedali v počas októbrovej schôdze. "Výbor sa vo všetkých troch podnetoch uzniesol, že im odporučí, aby sa za výroky prednesené na 10. schôdzi Národnej rady SR ospravedlnili v pléne Národnej rady Slovenskej republiky," povedal Raši. "Ak tak neurobia, podľa zákona o rokovacom poriadku bude ešte raz zasadať výbor a môže rozhodnúť o udelení pokuty až do výšky tisíc eur," informoval s tým, že na výbore sa odmietli ospravedlniť. Odporúčame:
Podnet na poslancov podal Danko
Podnet na poslancov podal predseda parlamentu Andrej Danko (SNS), podľa ktorého sa poslanci výrokmi vysmievajú zo židovského národa. Matovič počas rozpravy o rokovacom poriadku prirovnal Židov v koncentračnom tábore k poslancom NR SR, za čo sa však vzápätí ospravedlnil. V stredu výbor nazval inkvizičným. "Inkvizičnému výboru som oznámil, že výrokom som nezľahčoval situáciu v koncentračných táboroch," povedal. Podľa Matoviča však výbor koná nespravodlivo, keď o ňom rozhoduje väčšina zložená z jeho politických oponentov. Okrem toho poukázal, že medzi členmi výboru sú len dvaja právnici. Dodal, že priamo v čase vyslovenia problémového výroku sa v pléne ospravedlnil. "Ja som priamo vtedy v pléne ospravedlnil," povedal a dodal, že si za slovami stojí. "Prisahal som na ústavu, ktorá hovorí, že máme slobodu vyjadrovania a ústava stojí nad rokovacím poriadkom," uzavrel. Kotlebovci si za výrokmi stoja
Matovič v októbri v rozprave povedal: "Je to to isté, ako keby si v koncentračnom tábore povedali, že si zahrajú futbalový zápas Židia a dozorcovia. A zrazu tí dozorcovia povedia, že my sme dozorcovia, tak náš šéf koncentráku bude rozhodcom... Je to presne taká istá zvrátenosť. My ako opoziční poslanci alebo ako opozícia ťaháme v tomto mieste za kratší povraz. Tak ako Židia v koncentráku".
Kotlebovci v stredu novinárom povedali, že za výrokmi si stoja a že "boli absolútne primerané". Či sa v pléne ospravedlnia sa má verejnosť nechať prekvapiť.
Dankovi sa nepáčili výroky poslancov ĽSNS, ktorí v rokovacej sále parlamentu hovorili o tom, že v Izraeli vládne apartheid. Danko tiež avizoval, že sa bude snažiť s koaličnými partnermi presadiť, aby poslanci neboli nepostihnuteľní za svoje výroky prednesené v NR SR. Podľa neho by poslanecká imunita nemala platiť na výroky, ktoré budú trestné z pohľadu poškodzovania ľudských práv a slobôd. "Pre poslanca by malo byť trestné, aj keď si dovolí hanobiť rasu či národ," konštatoval.
Donald Trump porazil desať ďalších finalistov vrátane Hillary Clintonovej, ktorá skončila na druhom mieste.WASHINGTON 7. decembra (WebNoviny.sk) - Osobnosťou roka 2016 amerického magazínu Time sa stal novozvolený americký prezident Donald Trump. Časopis to oznámil v stredu v televíznom programe Today spravodajskej stanice NBC. "Byť na prednej obálke magazínu Time ako osobnosť roka je nesmierna česť," povedal Trump v rozhovore po oznámení rozhodnutia. Trump porazil desať ďalších finalistov vrátane Hillary Clintonovej, ktorá skončila na druhom mieste.
Clintonová bola demokratickou rivalkou tohto republikánskeho kandidáta a realitného magnáta v novembrových prezidentských voľbách nového šéfa Bieleho domu, ktorej predchádzala tvrdá predvolebná kampaň sprevádzaná invektívami. Trumpa editori magazínu Time vybrali z užšieho zoznamu finalistov, medzi ktorými sa okrem Clintonovej nachádzal i ruský prezident Vladimir Putin, britský euroskeptický politik Nigel Farage či indický premiér Naréndra Módí.
Trump sa na obálke magazínu Time objaví už po desiaty raz; prvýkrát sa mu tejto cti dostalo už v roku 1989. Trump ako relatívny politický nováčik prekvapil svetovú verejnosť svojím volebným víťazstvom a nekonvenčnou rétorikou. Time s ústredím v New Yorku vymenúva každoročne osobu alebo myšlienku, ktorá najviac ovplyvnila spravodajstvo a svetové dianie za uplynulý rok, a to v dobrom alebo zlom. Vlani skončil Trump na druhom mieste za Angelou Merkelovou.

References: súd 
 súd 
 súd 
 súd 
 súd 
 súd 
 súd 
 súd 
 súd 
 súd